SENSEX
రూ.6.4లక్షల కోట్ల ఇన్వెస్టర్ల సంపద ఆవిరి!
ముంబయి,ఆగస్టు 13: ఎలాంటి కార్యకలాపాలు లేని డొల్లకంపెనీలపై మార్కెట్ల నియంత్రణసంస్థ సెబీ వేటువేయడంతో బలహీనపడిన సెంటి మెంట్‌ తోడు విదేశీ అందోళనలు జతకలవడంతో గత వారం మరింత మార్కెట్లు దిగజారాయి. మొత్తం 331 డొల్లకంపెనీలను గుర్తించిన కార్పొరేట్‌ వ్యవహారాల మంత్రిత్వశాఖ జాబితాను సెబీకి అందించడంతో మార్కెట్‌ వర్గాల్లో ఆందో ళనలుమొదలయ్యాయి. వీటిపై చర్యలు తీసుకో వాలని సెబీ స్టాక్‌ ఎక్ఛేంజిలకు సూచించింది. గ్రేడ్‌4లోనికి వీటిని మార్చాలని ఆదేశించింది. దీనితో ఈస్టాక్స్‌లో నెలరోజుల్లో ఒకసారి మాత్రమే ట్రేడింగ్‌ వీలు అవుతున్నది. కీలక పాయింట్లను మార్కెట్లు కోల్పోయాయనేచెప్పాలి. సెన్సెక్స్‌ వారం మొత్తంగా 1112 పాయింట్లు దిగజారింది. 32 వేల పాయింట్ల మైలురాయికి నీళ్లొదిలింది. నిఫ్టీసైతం 356పాయింట్లు పతనం అయింది.సాంకేతికంగా కీలకమైన 10వేల పాయింట్ల ఎగువనుంచి 9700 పాయింట్ల స్థాయికి పడిపోయింది. సెన్సెక్స్‌31,213 వద్ద నిలవగా నిఫ్టీ 9711వద్ద స్థిరపడింది. మొదటి త్రైమాసికంలో మొండి బకాయిలు పెరగడంతో భారతీయస్టేట్‌బ్యాంకు వారం మొత్తంమీద ఎనిమిదిశాతం పతనం కాగా ప్రైవేటురంగ బ్యాంకులు యాక్సిస్‌, ఐసిఐసిఐలు మూడుశాతానికిపైగా క్షీణించాయి. ఆటోస్టాక్స్‌లో ఎంఅండ్‌ఎం, మారుతిసుజుకి,హీరోమోటో, బజాజ్‌ ఆటో 3-5శాతంమధ్యక్షీణించాయి.
ఇక ఫలితాలు నిరాశకలిగించడంతో టాటామోటార్స్‌ 14శాతం దిగజారింది. ఈ బాటలో సన్‌ఫార్మా, డాక్టర్‌ రెడ్డిస్‌11శాతం, లూపిన్‌ ఐదుశాతం, సిప్లా 4.3శాతం పతనం కాగా టాటాస్టీల్‌ 3.6శాతం ఎగిసిపడింది. ఇదే విధంగా ఆదానిపోర్టులు ఆరుశాతం, కోల్‌ ఇండియా ఎన్‌టిపిసి ఐదుశాతం చొప్పున క్షీణించాయి. కేవలం నాలుగురోజుల్లోనే దేశీయ ఇన్వెస్టర్ల సంపద 6.4 లక్షలకోట్లు నష్ట పోయారు. అమెరికా, ఉత్తరకొరియా మధ్య యుద్దవాతావరణం నెలకొనడం, ఆర్ధికవృద్ధిరేటు అంచనాలపై భయాందోళనలతో స్టాక్‌ మార్కెట్లు కుదేలయ్యాయి.అమ్మకాల ఒత్తిడిపెరగడంతో కేవలం నాలుగురోజుల్లోనే రూ.6.4లక్షలకోట్లు ఇన్వెస్టర్ల సొమ్ముకరిగిపోయింది.
ఆగస్టు ఏడవ తేదీ రూ.139.5 లక్షలకోట్లుగా ఉన్న బిఎస్‌ఇ మార్కెట్‌విలువలు వారంతిరక్కుండానే రూ.133 లక్షల కోట్లకు పతనంఅయింది. గడచిన వారంలో బిఎస్‌ఇ సెన్సెక్స్‌ 1100 పాయింట్లు నష్టపో యింది. మరోవైపు మార్కెట్‌ నియంత్రణ సంస్థ సెబీ 331 డొల్లకంపెనీలపై వేటు వేయడం, వీటిపై ట్రేడింగ్‌ నిలిపివేయడం ఇన్వెస్టర్ల సెంటి మెంట్‌నుప్రభావితంచేసింది. చైనాతోడోక్లాం వివాదంకూడా కొంతప్రభావంచూపించింది. ప్రపంచ మార్కెట్లుసైతం కుప్పకూలిన క్రమంలో ప్రపంచ వ్యాప్తంగా లక్షకోట్ల డాలర్లమేర ఇన్వె స్టర్లు నష్టపోయారనిమార్కెట్‌నిపుణుల అంచనా